Yanzu-yanzu: Ranar Alhamis za'a yanke hukuncin karshe na Walter Onnoghen - CCT ▷ Legit.ng
a year ago 25 views by Humaira Samaila
Kotun hukunta ma'aikatan gwamnati CCT ta ayyana ranar Alhamis 18 ga watan Afrilu, 2019 matsayin ranar da za'a yanke hukunci kan tsohon Alkalin alkalai, Walter Onnoghen.
Alkalin kotun CCT, Danladi Umar, ya bayyana hakan ne bayan sauraron jawabin karshe daga bakin lauyoyin gwamnati da na Walter Onnoghen.
Gabanin yau, lauyan Onnoghen, Okon Nkanu Effiong, ya bukaci kotun tayi watsi da zarge-zargen ake yiwa tsohon Alkalain alkalan saboda babu gaskiya cikinsu kuma lauyoyin gwamnati sun gaza kawo isassun hujjoji.
Amma lauyan gwamnati, Aliyu Umar ya bukaci kotun tayi watsi da bukatar lauyan Onnoghen kuma ta kamashi da laifi.
Hukumar hana almundahana da yiwa tattalin arzikin kasa zagon kasa wato EFCC ta gano kudi $30,000 da wani babban lauya Joe Agi ya tura asusun bankin Jastis Walter Onnoghen, shugaban alkalan Najeriya da Buhari ya sallama.
Dalilin hakan ya sa majalisar koli ta shari'a NJC ta baiwa shugaba Muhammadu Buhari shawarar yiwa Walter Onnoghen ritayan dole amma kafin a faarga, Onnoghen ya aika wasikar murabus dinsa fadar shugaban kasa.
Har yanzu, fadar shugaban kasa bata ce uffin kan al'amarin murabus dinsa ba. Ana kyautata zaton cewa shugaba Buhari na sauraron sakamakon da zai fito daga kotun CCT ne kafin yayi magana ko ya dauki mataki kan Onnoghen.
Yadda wani mutum ya kashe kaninsa da wuka saboda lemun kwalba
3 hours ago 13751 views
22 hours ago 77735 views
38 minutes ago 2493 views
30 minutes ago 13992 views
12 minutes ago 2592 views
3 hours ago 30140 views
21 hours ago 17195 views
Yadda Jafar Adam yayi karatu da kuma jerin manyan Dalibansa